Diari Oficial de la Generalitat Valenciana


Sumari del DOGV 7501, del 09-04-2015 (2015/3162)

ORDE 12/2015, de 13 de març, de la Conselleria de Presidència i Agricultura, Pesca, Alimentació i Aigua, per la qual es modifica l'Orde 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'establixen ajudes per a millorar les condicions de producció i comercialització de mel a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/03/13/12/dof/vci/html**

### Dades del document

Número de DOGV
:   7501

Data del DOGV
:   09-04-2015

Secció del DOGV
:   I. DISPOSICIONS GENERALS

Número del document
:   2015/3162


Data del document
:   13-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * comercialització
    * legislació
    * apicultura
    * ajuda a l'agricultura
    * mel
    * fiscalitat

ORDE 12/2015, de 13 de març, de la Conselleria de Presidència i Agricultura, Pesca, Alimentació i Aigua, per la qual es modifica l'Orde 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'establixen ajudes per a millorar les condicions de producció i comercialització de mel a la Comunitat Valenciana. [2015/3162]  
Amb la publicació de l'Orde 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'establixen ajudes per a millorar les condicions de producció i comercialització de mel a la Comunitat Valenciana (DOCV 16.05.2014), es va obrir el període de tres anys per a regular la gestió de les esmentades ajudes, emparades en el Programa Nacional de Mesures d'ajuda a l'Apicultura per al període 2014/2016, aprovat per la Decisió d'execució de la Comissió de 12 d'agost de 2013.  
Durant l'aplicació de l'esmentada Orde 9/2014 de 29 d'abril, s'han produït alguns dubtes interpretatius de certs paràgrafs o frases de la norma, i s'ha considerat la conveniència de matisar o incloure altres aspectes que en faciliten la gestió.  
Per tot això, a proposta del director general competent en matèria de ramaderia, escoltades les principals organitzacions agràries i agrupacions d'apicultors a la Comunitat Valenciana, i a l'empara de les facultats atribuïdes per l'article 28 de la Llei 5/1983, de 30 de desembre, del Consell i l'article 47.3 del text refós de la Llei d'Hisenda Pública de la Generalitat Valenciana i el Decret 89/2014, de 13 de juny, del Consell, pel qual s'aprova el Reglament orgànic i funcional de la Presidència i de la Conselleria de Presidència i d'Agricultura, Pesca, Alimentació i Aigua  
  
  
ORDENE  
  
Article únic. Modificació de l'Orde 9/2014, de 29 d'abril  
Es modifica l'Orde 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'establixen ajudes per a millorar les condicions de producció i comercialització de mel a la Comunitat Valenciana, en el sentit que es concreta en l'annex de la present disposició.  
  
  
DISPOSICIONS FINALS  
  
Primera. Autorització per al desenrotllament de l'orde  
Es faculta al titular de la conselleria competent en matèria de sanitat i benestar animal per al desenrotllament, aplicació i convocatòries d'esta orde d'ajudes.  
  
Segona. Entrada en vigor  
Esta orde entrarà en vigor l'endemà de publicar-se en el Diari Oficial de la Comunitat Valenciana.  
  
  
  
ANNEX  
  
Apartat primer  
El paràgraf quint de l'article 2 de l'Orde 9/2014, passa a tindre la redacció següent:  
També tindran accés a esta línia d'ajudes les agrupacions d'apicultors, sempre que tinguen personalitat jurídica com a grup i que almenys el 75 % dels membres complisquen les condicions del paràgraf anterior. Este mínim es fixa en un 51 % per a les organitzacions professionals agràries i les ADS que desenrotllen programes previstos en esta orde. En tot cas, els potencials beneficiaris finals de les ajudes compliran les condicions exigides als titulars d'explotació apícola indicades en els punts 1, 2, i 3 del present article.  
Apartat segon  
El paràgraf octau de l'article 2 de l'Orde 9/2014, passa a tindre la redacció següent:  
Les agrupacions d'apicultors estaran exemptes de la presentació de factures de venda de mel o productes apícoles o declaració d'IRPF, als efectes d'acreditar la seua activitat com a apicultors, però presentaran declaració jurada sobre la tinença de la pòlissa de l'assegurança en vigor per part dels socis, o còpia de la pòlissa en vigor de cada associat.  
  
Apartat tercer  
Els punts 2 i 3 de l'article 3.C, passen a tindre la redacció següent:  
  
2. Adquisició de mitjans de transport i maneig de ruscos, incloent-hi grues, malles de cobertura, sistemes mòbils d'extracció de mel, ruscos, bidons, així com altres equips i útils necessaris per a realitzar la transhumància, inclosos en l'annex que serà publicat anualment junt amb la convocatòria d'ajudes.  
En el cas dels vehicles hauran de tindre una capacitat de càrrega el volum de la qual permeta transportar sense modificacions un mínim de 24 ruscos Layens. A este efecte es considerarà una dimensió mínima de 57 cm de llarg, 43 cm d'ample i 47 cm d'alt per a este tipus de ruscos. La subvenció per a l'adquisició o renovació de vehicles de transport de ruscos, quedarà condicionada que l'apicultor tinga almenys 300 ruscos inscrits en el Registre d'Explotacions Ramaderes. En el cas de camions, el titular de l'explotació haurà de tindre un mínim de 400 ruscos per a vehicles de 8 a 12 tones de massa màxima autoritzada, o 600 ruscos per als de major tonatge.  
  
A més, els vehicles:  
- Fiscalment hauran de quedar exclusivament afectes a l'activitat apícola.  
- Es mantindran retolats de forma clarament visible en un lateral, amb la frase: «Vehicle cofinançat» i els anagrames de la Unió Europea FEAGA, del Ministeri d'Agricultura i Medi Ambient, i de la Generalitat Valenciana, segons el format de l'annex 3, també disponible en la pàgina web de la Generalitat (http://www.gva.es): atenció al ciutadà/guia prop/tràmits i servicis.  
- Els acabats interiors seran d'acord amb l'objecte de la inversió; és a dir, la transhumància de ruscos.  
- No seran subvencionables els vehicles de tipus pik up.  
3. Assegurances de danys propis i responsabilitat civil dels ruscos en transhumància, sempre que les pòlisses no incloguen, o desglossen l'import per les garanties incloses en el sistema d'assegurances agràries combinats (garantia bàsica: inundació, pluja torrencial, vents huracanats, colp de calor i, addicionalment, sequera), que no obtindran subvenció.  
Excepcionalment, a esta mesura podran acollir-se també els ruscos estants.  
  
Apartat quart  
El sext paràgraf de l'article 3.D, passa a tindre la redacció següent:  
Cap beneficiari podrà beneficiar-se d'una ajuda a la inversió en un equip o mig de producció pel que s'haguera beneficiat en els cinc exercicis anteriors en el marc dels programes d'ajudes a la millora de la producció i comercialització de mel. S'exceptuen d'esta limitació la reposició de ruscos i els seus quadros, per als quals es considerarà un màxim anual del 15 % del cens de referència per a estes ajudes, o l'augment del cens de l'explotació. Així mateix, el beneficiari que haja rebut una ajuda a un equip o mig de producció apícola es comprometrà al seu manteniment, davall la seua propietat, o la dels seus hereus legals, durant els cinc anys següents a la percepció de la subvenció, i a destinar-lo al fi d'estes ajudes.  
  
  
Apartat quint  
En el quart paràgraf de l'article 4:  
- El punt 4 passa a tindre la redacció següent:  
4. Pressupost detallat del cost de les mesures diferenciant, dins dels gastos subvencionables aplicables a cada mesura, entre:  
a) Gastos de funcionament:  
· Gastos de personal tècnic  
· Gastos subvencionables d'un altre tipus  
b) Inversions en equips, instal·lacions o vehicles. En aquells casos en què l'import i les característiques de la inversió no puguen justificar-se amb la dimensió de l'explotació en virtut del nombre de ruscos, l'activitat transhumant o el tipus i nombre d'anàlisis fisicoquímiques de la mel, en el cas dels laboratoris, presentaran, a petició de l'autoritat gestora de la Direcció Territorial de la Conselleria de Presidència, Agricultura, Pesca, Alimentació i Aigua, un estudi detallat de viabilitat de l'explotació, i de com hi afectarà eixa inversió.  
  
El pressupost inclourà l'acreditació del compliment de l'article 31.3 de la Llei 38/2003, General de Subvencions, modificat per la Llei 14/2011, d'1 de juny, segons el qual, quan l'import del gasto subvencionable supere les quanties establides en la Llei 30/2007, de 30 d'octubre, de contractes del sector públic per al contracte menor, el beneficiari haurà de sol·licitar com a mínim tres ofertes per la mateixa inversió i concepte, de diferents proveïdors, amb caràcter previ a la contracció del compromís per a l'obra, la prestació del servici o l'entrega del bé, llevat que, per les especials característiques, no existisca en el mercat suficient nombre d'entitats que els realitzen, presten o subministren, o llevat que el gasto s'haguera realitzat amb anterioritat a la subvenció.  
  
L'elecció de les ofertes presentades, que hauran d'aportar-se en la justificació, o, si és el cas, en la sol·licitud de subvenció, es farà d'acord amb criteris d'eficiència i economia, i l'elecció s'haurà de justificar expressament en una memòria quan no recaiga en la proposta econòmica més avantatjosa.  
- I s'afig el punt 10:  
10. En el cas de les agrupacions d'apicultors, declaració jurada sobre la tinença de la pòlissa de l'assegurança en vigor per part de tots els apicultors inclosos en la sol·licitud, o bé còpia de les pòlisses.  
  
Apartat sext  
El paràgraf segon de l'article 5, passa a tindre la redacció següent:  
Una vegada realitzada la revisió administrativa, els servicis veterinaris de l'oficina comarcal de la Conselleria de Presidència i Agricultura, Pesca, Alimentació i Aigua en què s'ubique l'explotació o la seu de l'agrupació comprovaran, quan se sol·liciten inversions en equipament o mitjans de producció fixos, que en el moment de la sol·licitud no s'han iniciat les inversions objecte de petició d'ajudes. En el cas de tractar-se de material mòbil serà suficient constatar la inscripció del beneficiari en el Registre d'Explotacions de la Comunitat Valenciana.  
  
  
Apartat sèptim  
En l'article 6.1 s'afig al final un nou apartat:  
e) En els gastos per a l'adquisició de vehicles de tipus furgó, es considerarà una inversió màxima de 22.000 ?.  
  
Apartat octau  
El primer paràgraf de l'article 8 passa a tindre la redacció següent:  
El sol·licitant, fet el gasto i disposades les mesures auxiliades per a la seua posada en funcionament, prèviament a la seua utilització o trasllat a l'explotació apícola, haurà de comunicar-les a l'oficina de la Conselleria (OCAPA) que corresponga a la seua comarca, per a la seua possible comprovació, i guardarà còpia del registre d'entrada dels documents presentats, sense detriment de fer la comunicació per qualsevol altre lloc i forma previst en la Llei 30/1992, del Procediment administratiu comú, fins al dia 8 d'agost de l'any per al qual es concedix l'ajuda. L'incompliment d'eixe termini suposarà, després de la incoació d'un expedient amb l'audiència a la persona interessada, la pèrdua de les ajudes. No obstant això, per a les inversions en contractació de personal tècnic amb contracte de continuïtat, el termini anterior s'amplia 1 mes.  
  
Apartat nové  
S'afig l'annex 3, que queda redactat com seguix:  
  
La imatge tindrà les mesures DIN A4 (21 x 29,7 cm)  
  
  
  
  
  
  
  
  
  
València 13 de març de 2015  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER


Còpia Permalink ELI